తమిళ కథానాయకుడు ధనుష్ దర్శకుడిగా అవతారమెత్తి రూపొందించిన ‘పవర్ పాండి’ చిత్రం శుక్రవారం (ఏప్రిల్ 14) తమిళనాట విడుదలై విమర్శకుల, ప్రేక్షకుల ప్రశంసలు సమానంగా పొందుతోంది. ఇందులో రాజ్కిరణ్, రేవతి ప్రధాన పాత్రలు పోషించగా, ప్రసన్న, ఛాయాసింగ్ కీలక పాత్రల్లో నటించారు. ధనుష్, మడోన్నా సెబాస్టియన్ (‘ప్రేమమ్’ ఫేమ్) ప్రత్యేక పాత్రలు చేశారు. ఒక 64 సంవత్సరాల మాజీ స్టంట్మన్ జీవన పయనం ఈ కథ. ఆ స్టంట్మన్ కేరక్టర్ను రాజ్కిరణ్ చేశారు. ఈ సినిమా తెలుగులో రీమేక్ కానున్నదనీ, రాజ్కిరణ్ చేసిన పాత్రను మోహన్బాబు పోషించనున్నారనీ వినిపిస్తోంది. ఇటీవల రజనీకాంత్ ఆహ్వానం మేరకు మోహన్బాబు చెన్నై వెళ్లి ఈ సినిమా చూశారనీ, ఆయనే ఈ సినిమాని చేయమని మోహన్బాబుకు సూచించారనీ సమాచారం. మోహన్బాబు చిన్న కుమారుడు మనోజ్ హీరోగా పరిచయమైన ‘దొంగ దొంగది’ దర్శకుడు సుబ్రమణ్యం శివ ఈ చిత్రానికి దర్శకత్వం వహించనున్నారు. ఒక వార్తా సంస్థతో మాట్లాడుతూ ‘‘ఈ కథ అన్ని ప్రాంతాల వాళ్లకూ వర్తిస్తుంది. భాషకు నిమిత్తం లేకుండా ఎక్కడ తీసినా, ఇది ఆడుతుంది. మోహన్బాబుగారితో తెలుగు రీమేక్ చేయడానికి చర్చలు నడుస్తున్నాయి. అన్నీ అనుకున్నట్లు జరిగితే, రెండు నెలల్లో సెట్స్పైకి వెళ్తాం’’ అని చెప్పారు శివ.
tamila kathaanaayakudu dhanush darsakudigaa avataarametti roopondinchina ‘paver pandi’ chitram sukravaaram (epril 14) tamilanaata vidudalai vimarsakula, prekshakula prasamsalu samaanamgaa pondutondi. indulo rajkiran, revati pradhaana paatralu pooshinchagaa, prasanna, chayasing keelaka paatrallo natinchaaru. dhanush, madonna sebastian (‘premam’ fame) pratyeka paatralu chesaru. oka 64 samvatsaraala maji stantman jeevana payanam ee katha. aa stantman keraktarnu rajkiran chesaru. ee sinima telugulo remake kaanunnadanee, rajkiran chesina paatranu mohanbabu pooshinchanunnaaranii vinipistondi. iteevala rajanikant aahvaanam meraku mohanbabu chennai velli ee sinima chusarani, aayane ee cinimani cheyamani mohanbabuku suuchimchaaranii samacharam. mohanbabu chinna kumarudu manoz heeroga parichayamaina ‘donga dongadi’ darsakudu subramanyam shiva ee chitraaniki darsakatvam vahinchanunnaaru. oka varta samsthatho maatlaadutuu ‘‘ee katha anni praantaala vaallakuu vartistundi. bhashaku nimittam lekunda ekkada teesinaa, idhi aadutundi. mohanbabugaritho telugu remake cheyadaaniki charchalu nadustunnaayi. annee anukunnatlu jarigithe, rendu nelallo setspiki veltaam’’ ani cheppaaru shiva.